**,,Ден на професиите”**

 **в ПГИТ,,Алеко Константинов”- Велинград**

 Инициативата е насочена към ученици от 7 клас, които ще могат да получат повече информация за специалностите, към които са се ориентирали, или да изберат в коя сфера да продължат обучението си след завършване на ОУ.

 Целта на мероприятието е популяризиране на професионалната наука, иновациите, информационните технологии, връзката между образователните институции и реалните нужди от квалифицирани и компетентни кадри за развитието на туризма в региона.

 Пред учениците се представиха следните специалности: ,,Бизнес администрация” и ,,Електронна търговия”, ,,Организация на обслужването в хотелиерството”, ,,Производство на кулинарни изделия и напитки”, ,,Kетеринг”- дуална система на обучение.

 На 08 май 2019 година във фоайето на гимназията се проведе „Ден на професиите“ и представителна изява на клубовете по интереси за кариерно ориентиране на ниво училище с учениците от прогимназиален етап на ОУ в града и региона./ Велинград, Костандово/ Празникът стартира с парад на професиите. Спец.,,Електронна търговия” бе представена с Kahoot - безплатна учебна платформа, която се използва всеки ден от милиони хора по целия свят за откриване, създаване, провеждане и споделяне на учебни игри. След това чрез виртуална екскурзия се презентираха останалите специалности: ,,Бизнес администрация”, ,,Организация на обслужването в хотелиерството”, ,,Производство на кулинарни изделия и напитки” ,,Kетеринг”- дуална система на обучение, като се показа спецификата на отделната позиция, речев етикет ,организация на обслужването на гостите по време на престоя им в хотела - съхранение и движение на ключовете, предоставяне на допълнителни услуги от сътрудниците в преден офис, фактуриране на услугата, заплащане. Гостите бяха включени в интерактивна игра с награди. По този начин учениците имаха възможност да придобият нови знания за различните професии и да развият умения за работа в екип, креативност и по - свободно общуване.

 Задълбочаването на знанията за различните професии , нарастващият стремеж към себепознание и търсене на съответствие между индивидуални интереси, способности и нагласи е преходът към гимназиален етап и избор на образователна /професионална пътека. Интерактивната игра, проведена във фоайето на гимназията по кариерно ориентиране е всъщност създаване на адекватна самооценка, информиране за възможностите и подпомагане на образователния избор чрез обективна съпоставка между желания и ресурси; създаване на умения за ефективно междуличностно взаимодействие, организация на времето и др.

 В процеса на професионалното консултиране се търсеше установяването на интереси, умения, цели, възможности; създаване на положителна самооценка и вдъхване на увереност; формулиране на цели и изграждане на личен план за образователно и кариерно развитие.

 Специфичните потребности от кариерно ориентиране на учениците в прогимназиален етап са:

 • Разбиране на необходимостта от учене за постигане на житейски успех и пълноценна професионална реализация;

• Осъзнаване на собствените силни страни и областите за развитие;

• Развитие на социални умения и личностни качества;

• Да подпомогне информирания и осъзнат образователен избор след VII клас.

 Демонстрираните кулинарни умения на учениците от професионалната гимназия, емоциите и вкусният и богат кетеринг впечатлиха гостите.

 Очакваме ги отново при нас, защото учим креативно, работим професионално и постигаме мечтите си!